
Α. Εισαγωγή
ΕΙΣΑΓΩΓΗ

Οι τοπικές κοινωνίες των νησιών παρουσιάζουν σημαντικές ιδιαιτερότητες ως προς την οικονομική και κοινωνική τους ανάπτυξη.  Η Δράση 4 έχει ως στόχο να βοηθήσει τις τοπικές κοινωνίες μέσα από τη συστηματική εκπαίδευση του ανθρώπινου δυναμικού τους σε θέματα σχετικά με:

1. την επιχειρηματικότητα

2. την τοπική αυτοδιοίκηση

3. άλλα αντικείμενα γενικού ή και ειδικού ενδιαφέροντος για τις τοπικές νησιωτικές κοινωνίες.

Αναλυτικότερα:

(1) Επιχειρηματικότητα

Η μικρομεσαία επιχειρηματικότητα στο Αιγαίο συνδέεται ιστορικά με την πολυνησιωτική μορφή του αρχιπελάγους και έχει ωθηθεί από τη εκμετάλλευση τοπικών «συγκριτικών πλεονεκτημάτων» (π.χ. μαστίχα στη Χίο) και την εύρεση τοπικών επιχειρηματικών ευκαιριών. Ενώ λοιπόν υπάρχει η «κουλτούρα» της επιχειρηματικότητας, οι τοπικοί επιχειρηματίες:

· είναι σε πολλές περιπτώσεις εσωστρεφείς, επικεντρώνοντας την επιχειρηματική τους ενέργεια στις μικρές (και συχνά απομονωμένες) τοπικές αγορές του εκάστοτε νησιού.

· δεν εκμεταλλεύονται αρκετά (ή και δεν γνωρίζουν πώς να εκμεταλλευτούν) συνέργειες με άλλες επιχειρήσεις και φορείς, είτε σε γειτονικά νησιά είτε και εκτός αρχιπελάγους, που θα μπορούσαν να βοηθήσουν στη βελτίωση των προϊόντων ή των υπηρεσιών τους.

· δεν διαθέτουν κάποιες γνώσεις και δεξιότητες που είναι απαραίτητες για να λειτουργήσουν σ’ ένα επιχειρηματικό κόσμο όπου δεν υπάρχουν σύνορα και ο ανταγωνισμός μπορεί να προέλθει από οπουδήποτε, ακόμα και στις μέχρι τώρα απομονωμένες και «μη σημαντικές για τρίτους» τοπικές αγορές στις οποίες οι ίδιοι επιχειρούν.

Στόχος, λοιπόν, της επιμόρφωσης σε θέματα επιχειρηματικότητας είναι η κάλυψη των παραπάνω αναγκών και η επιμόρφωση των επιχειρηματιών με όλα εκείνα τα εργαλεία που θα αποτελέσουν μοχλό ανάπτυξης των τοπικών επιχειρήσεων.

(2) Τοπική Αυτοδιοίκηση
 Η οικονομική και η κοινωνική ανάπτυξη των νησιών εξαρτάται, μεταξύ άλλων, και από το υψηλό επίπεδο υποστήριξης των δραστηριοτήτων τους από την τοπική αυτοδιοίκηση. Ειδικότερα, σήμερα, που βρισκόμαστε ως χώρα στη φάση σχεδιασμού των νέων Ευρωπαϊκών Συμφώνων Συνεργασίας της Ελλάδας με την Ευρωπαϊκή Ένωση για τα έτη 2014-2020 και που η έξυπνη εξειδίκευση αποτελεί τον βασικό στόχο χρηματοδότησης έργων και δράσεων, η επιμόρφωση των στελεχών αυτοδιοίκησης σε θέματα σχετικά 

· με τη Δομή των Ευρωπαϊκών Ταμείων (ΕΤΠΑ και ΕΚΤ)

· με τις στρατηγικές ανάπτυξης των περιφερειών και των χωρών

· με την έννοια (μορφή & περιεχόμενο) Έξυπνης Εξειδίκευσης 

αποτελούν σημαντικούς παράγοντες για την βελτίωση της αποδοτικότητας των οργανισμών τοπικής αυτοδιοίκησης.

(3) Θέματα γενικού ενδιαφέροντος

Η οικονομική και κοινωνική ανάπτυξη των νησιών εξαρτάται και από την συνολική αναβάθμιση του μορφωτικού επιπέδου όλων των κατοίκων τους. Για τον σκοπό αυτό είναι απαραίτητη η υλοποίηση επιμορφωτικών προγραμμάτων για πολλές και διαφορετικές πληθυσμιακές ομάδες των νησιών, με έμφαση στη βιωματική και πρακτική εκπαίδευση των εκπαιδευομένων.

Οι ομάδες πληθυσμού στις οποίες θα προσφέρουμε επιμόρφωση θα  είναι άτομα δευτεροβάθμιας εκπαίδευσης, άτομα τρίτης ηλικίας, άτομα μετά δευτεροβάθμιας εκπαίδευσης, άτομα που χρειάζονται εξειδικευμένες γνώσεις, άτομα που διαμένουν σε κάποιο νησί αλλά δεν είναι μόνιμοι κάτοικοι του νησιού, και άτομα με ειδικές ανάγκες.

Γενικά Χαρακτηριστικά της Δράσης 4

Η Δράση 4 αποτελεί άλλον έναν πυλώνα καινοτομίας του Έργου της Πολυνησιωτικότητας με τα εξής χαρακτηριστικά:

· Στόχευση της Δράσης. Η προσέγγισή μας βασίζεται σε μια ολιστική απεικόνιση των αναγκών εκπαίδευσης των τοπικών κοινωνιών στο Αιγαίο. 

· Ανάπτυξη της Δράσης. Τα εκπαιδευτικά πακέτα εργασίας σχεδιάστηκαν με κοινή δομή που ακολουθεί το τρίπτυχο «Αποτύπωση εξειδικευμένων τοπικών αναγκών – Διαμόρφωση επιμορφωτικών προγραμμάτων – Υλοποίηση επιμορφωτικών προγραμμάτων».
· Υλοποίηση της Δράσης. Βασίζεται στις αρχές της εκπαίδευσης ενηλίκων, με έμφαση στη βιωματική και πρακτική εκπαίδευση των εκπαιδευομένων από εξειδικευμένους εκπαιδευτές. 
Β. Αντικείμενο της Προκήρυξης

Η συγκεκριμένη προκήρυξη αναφέρεται στην υλοποίηση του πέμπτου κύκλου των Επιμορφωτικών Προγραμμάτων.
Τόπος διεξαγωγής Επιμορφωτικών Προγραμμάτων: Τα Επιμορφωτικά Προγράμματα μπορούν να πραγματοποιηθούν στα έξι νησιά που λειτουργεί το Πανεπιστήμιο Αιγαίου: Λέσβος, Χίος, Σάμος, Ρόδος, Λήμνος και Σύρος. Η υλοποίηση μπορεί να λάβει χώρα είτε σε χώρους του Πανεπιστημίου είτε σε άλλους χώρους (π.χ. Εμπορικό Επιμελητήριο κ.λπ.), εφόσον υπάρχουν κατάλληλες εγκαταστάσεις που μπορούν να παραχωρηθούν στο Πανεπιστήμιο Αιγαίου, χωρίς πρόσθετη επιβάρυνση.

Θεματολογία: Οι θεματικές ενότητες ανά κατηγορία πληθυσμού - στόχου, για τις οποίες μπορούν να κατατεθούν προτάσεις, είναι οι ακόλουθες:

(1) Επιχειρηματικότητα

· Καινοτομία, Επιχειρηματικότητα Πράσινη και Γαλάζια, Νεοφυείς Επιχειρήσεις και Σύγχρονα Χρηματοδοτικά Εργαλεία 
· Διασφάλιση λειτουργίας φορέων και τοπικών επιχειρήσεων σε καταστάσεις  έκτακτης ανάγκης από περιβαλλοντικούς κινδύνους στη νησιωτική Ελλάδα 
(2) Τοπική Αυτοδιοίκηση
· Κοινωνική Επιχειρηματικότητα και Σύγχρονα Χρηματοδοτικά Εργαλεία

(3) Θέματα γενικού ενδιαφέροντος
· Σχολικός και Διαδικτυακός εκφοβισμός (school bullying and cyber bullying): Μορφές, τρόποι πρόληψης και αντιμετώπισης

· Ασφαλές Διαδίκτυο για όλους (safe Internet): Ασφάλεια στα κοινωνικά δίκτυα, Προστασία προσωπικών δεδομένων, Ασφαλής περιήγηση στο Web
· Μαθησιακές Δυσκολίες (learning disabilities): Πως μπορούν να βοηθήσουν γονείς και εκπαιδευτικοί

Δικαίωμα υποβολής πρότασης έχουν όλα τα μέλη ΔΕΠ του Πανεπιστημίου Αιγαίου και ισχύουν οι εξής προϋποθέσεις:

· Ο/Η Επιστημονικά Υπεύθυνος/ή του Έργου πρέπει απαραίτητα να είναι μέλος ΔΕΠ του Πανεπιστημίου Αιγαίου

· Στην Ομάδα Υλοποίησης, μπορούν να συμμετέχουν μέλη ΔΕΠ του Πανεπιστήμιου Αιγαίου, μέλη ΔΕΠ άλλων Πανεπιστημίων της ημεδαπής ή της αλλοδαπής, μέλη ΕΠ ΤΕΙ, διδάσκοντες και διδάσκουσες με το ΠΔ 407/80, ερευνητές, στελέχη επιχειρήσεων, στελέχη της αυτοδιοίκησης, υποψήφιοι διδάκτορες και εξωτερικοί συνεργάτες.
Περισσότερες πληροφορίες, όλο το απαραίτητο πληροφοριακό υλικό, καθώς και το υλικό των Προγραμμάτων που έχουν υλοποιηθεί στα πλαίσια της Δράσης 4, μπορούν να αναζητηθούν στην ιστοσελίδα της δράσης http://action4learning.aegean.gr/index.asp 

Βασικά χαρακτηριστικά Υλοποίησης: Τα Επιμορφωτικά Προγράμματα θα πρέπει να έχουν ολοκληρωθεί οπωσδήποτε μέχρι το τέλος Σεπτεμβρίου 2015.

Οι βασικές προϋποθέσεις υλοποίησης είναι:

· Το κάθε σεμινάριο θα είναι διάρκειας 8 ωρών σε κάθε νησί υλοποίησης.
· Το οκτάωρο σεμινάριο μπορεί να υλοποιηθεί σε δύο 4ωρα σε δυο συνεχόμενες ημέρες ή σε ένα οχτάωρο (δυνατότητα για οχτάωρο δίνεται μόνο για Σαββατοκύριακο).
· Εάν ο αριθμός των συμμετεχόντων σε κάποιο νησί είναι μικρότερος από 10,

το σεμινάριο δεν θα πραγματοποιηθεί στο συγκεκριμένο νησί, με αντίστοιχη

μείωση του προϋπολογισμού.

Β. Χαρακτηριστικά κατατεθειμένων προτάσεων
Αριθμός συμμετεχόντων: Κατ’ ελάχιστον 10 άτομα ανά Πρόγραμμα σε κάθε νησί στο οποίο θα προτείνεται υλοποίηση. Αν δεν συμπληρωθεί ο αριθμός αυτός, το Πρόγραμμα δεν θα πραγματοποιηθεί στο νησί αυτό (με ανάλογη μείωση της συνολικής χρηματοδότησης μιας πρότασης).
Προϋπολογισμός Επιμορφωτικών Προγραμμάτων: To σύνολο του προϋπολογισμού για τα Επιμορφωτικά Προγράμματα (ΠΕΠ) πρέπει να υπολογιστεί ως εξής:

(ΧΔ4) Το αιτούμενο ποσό χρηματοδότησης από τη Δράση 4, με βάση τις κατηγορίες επιλέξιμων δαπανών του ΕΣΠΑ. Το μέγιστο ποσό χρηματοδότησης από τη Δράση 4 ενός Επιμορφωτικού προγράμματος 8 ωρών σε 1 νησί ορίζεται σε 1.442€ ευρώ. Αντίστοιχα, το μέγιστο ποσό χρηματοδότησης από τη Δράση 4 ενός Επιμορφωτικού προγράμματος 8 ωρών σε 6 νησία ορίζεται σε 8.200€ ευρώ. 

Το ενδεικτικό κόστος για ένα Επιμορφωτικό Πρόγραμμα υπολογίζεται ως εξής:
	Επιλέξιμες Δαπάνες
	Τρόπος Υπολογισμού  των Δαπανών ανά κατηγορία
	Μέγιστο Επιτρεπόμενο πόσο ανά κατηγορία για 1 νησί υλοποίησης
	Μέγιστο Επιτρεπόμενο πόσο ανά κατηγορία για τα 6 νησιά υλοποίησης 

	Αμοιβές διδασκαλίας
	8 ώρες * 6 νησιά υλοποίησης * rate του αμειβόμενου (maximum αμοιβών διδασκαλίας)
[Οι αμοιβές διδασκαλίας για τα μέλη ΔΕΠ και Προσωπικό (Μόνιμοι, ΙΔΑΧ, ΕΤΕΠ, ΕΕΔΙΠ) του Πανεπιστημίου Αιγαίου υπολογίζονται πολλαπλασιάζοντας τις ώρες διδασκαλίας επί τη χρονοχρέωση (rate) του διδάσκοντα, η οποία είναι συνάρτηση της ετήσιας αμοιβής του (μικτό ωριαίο κόστος μισθοδοσίας στο Πανεπιστήμιο Αιγαίου). 

Για τα μέλη ΔΕΠ άλλων Πανεπιστημίων της χώρας το rate τους υπολογίζεται σύμφωνα με τις μισθοδοτικές τους καταστάσεις των μηνών που υλοποιούν διδασκαλία και είναι το rate που έχουν στο Πανεπιστήμιο τους.

Για τους υπόλοιπους εξωτερικούς συνεργάτες η χρονοχρέωση είναι η εξής:

ΚΑΤΗΓΟΡΙΕΣ ΕΡΕΥΝΗΤΩΝ

ΕΜΠΕΙΡΟΙ ΕΡΕΥΝΗΤΕΣ

ΕΡΕΥΝΗΤΕΣ

ΤΕΧΝΙΚΟΙ

ΩΡΙΑΙΟ ΚΟΣΤΟΣ (max)

35,00€

25,00

15,00

ΩΡΙΑΙΟ ΚΟΣΤΟΣ (min)

25,00€

15,00

10,00

Η κατηγοριοποίηση των εξωτερικών συνεργατών ανάλογα με τα τυπικά τους προσόντα και την αποκτηθείσα εμπειρία είναι:

· Έμπειροι Ερευνητές: κάτοχοι διδακτορικού τίτλου σπουδών ή κάτοχοι μεταπτυχιακού τίτλου σπουδών με 5ετή τουλάχιστον εμπειρία σε αντίστοιχη θέση ή απόφοιτοι ΑΕΙ –ΤΕΙ με 10ετή τουλάχιστον εμπειρία σε αντίστοιχη θέση.

· Ερευνητές: κάτοχοι μεταπτυχιακού τίτλου σπουδών ή απόφοιτοι ΑΕΙ –ΤΕΙ με 5ετή τουλάχιστον εμπειρία σε αντίστοιχη θέση. 

· Τεχνικοί: απόφοιτοι ΑΕΙ –ΤΕΙ. 

Κατ’ εξαίρεση και κατόπιν αιτιολογημένης εισήγησης του Επιστημονικού Υπευθύνου του ΕΠ προς την Επιτροπή Ερευνών, το κόστος της ανθρωποώρας του έμπειρου απασχολούμενου/εμπειρογνώμονα μπορεί να αυξηθεί ως τα 50 ευρώ.

(Οι αμοιβές προσωπικού οποιασδήποτε κατηγορίας και οι μετακινήσεις διέπονται από τους κανόνες υλοποίησης συγχρηματοδοτούμενων προγραμμάτων ΕΣΠΑ (βλ. email Προϊσταμένου Γραμματείας ΕΛΕ, 21.06.13). Υποβληθείσες προτάσεις που δεν θα λαμβάνουν υπ’ όψη αυτούς τους κανόνες δεν θα μπορούν να περάσουν στο επόμενο στάδιο αξιολόγησης.)
	400 ευρώ (maximum)
	2400 ευρώ (maximum) 

	Άλλες αμοιβές (συμβάσεις έργου για δημιουργία διδακτικού υλικού, σύνταξη απολογιστικής έκθεσης κ.λπ.)
	Ο μέγιστος επιτρεπόμενος προϋπολογισμός για κάθε δραστηριότητα έκτος διδασκαλίας για ένα Επιμορφωτικό Πρόγραμμα, που θα υλοποιηθεί και στα 6 νησιά και ο τρόπος κοστολόγησης τους, αναλύονται παρακάτω:

· Περιγράμματα διδακτικών ενοτήτων (Π1):

5 ΩΡΕΣ ΕΡΓΑΣΙΑΣ * RATE ΤΟΥ ΑΜΟΙΒΟΜΕΝΟΥ

Κοστολογούνται μόνο μια φορά
.

· Αναλυτικό πρόγραμμα εκπαιδευτικών δραστηριοτήτων (Π2):

3 ΩΡΕΣ ΕΡΓΑΣΙΑΣ * RATE ΤΟΥ ΑΜΟΙΒΟΜΕΝΟΥ

Κοστολογείται μόνο μια φορά.

· Προετοιμασία του διδακτικού υλικού (Π3):

8 ΩΡΕΣ ΔΙΔΑΣΚΑΛΙΑΣ * 3 ΩΡΕΣ ΕΡΓΑΣΙΑΣ ΓΙΑ ΑΝΑΠΤΥΞΗ ΕΚΠΑΙΔΕΥΤΙΚΟΥ ΥΛΙΚΟΥ * RATE ΤΟΥ ΑΜΟΙΒΟΜΕΝΟΥ

Κοστολογείται μόνο μια φορά.

· Απολογιστική έκθεση (Π4):

3 ΩΡΕΣ ΕΡΓΑΣΙΑΣ * RATE ΤΟΥ ΑΜΟΙΒΟΜΕΝΟΥ

Κοστολογείται μόνο μια φορά».

«Ο μέγιστος συνολικός προϋπολογισμός για έργο έκτος διδασκαλίας είναι [24 ώρες για ανάπτυξη εκπαιδευτικού υλικού & 11 ώρες για τα παραδοτέα (Π1,Π2 και Π4) ] * το rate του αμειβόμενου. Το ποσό αυτό δεν μπορεί να ξεπερνά το 25% του συνολικού προϋπολογισμού του  Επιμορφωτικού Προγράμματος και το 80% του συνολικού πόσου των αμοιβών Διδασκαλίας.»
Το rate του κάθε αμειβόμενου υπολογίζεται όπως και στη διδασκαλία.
	292 ευρώ (maximum)
	1750 ευρώ (maximum)

	Catering
	Maximum 200  ευρώ ανά 8ωρο ανά νησί
(Το catering αφορά μόνο τα είδη του coffee break όπως καφέ, κουλουράκια, χυμό, σάντουιτς κ.λπ. Το κόστος είναι σε άμεση συνάρτηση με τον αριθμό συμμετέχοντων και δεν μπορεί να ξεπερνά τα 10 ευρώ ανά άτομο.)
	200 ευρώ (maximum)
	1200 ευρώ (maximum)

	Δημοσιότητα
	Maximum 100  ευρώ ανά 8ωρο ανά νησί
(Η δημοσιότητα περιλαμβάνει δαπάνες για διαφήμιση και προβολή του Επιμορφωτικού Προγράμματος, πέρα από αυτά που παρέχει η Δράση.) 
	100 ευρώ (maximum)
	600 ευρώ (maximum)

	Μετακινήσεις & Διαμονές
	Maximum 450 ευρώ ανά νησί 

(Στις δαπάνες μετακινήσεις περιλαμβάνονται δαπάνες ταξιδιών, διαμονής, ημερήσιες αποζημιώσεις εισηγητών του Προγράμματος και εκπαιδευτικές εκδρομές εισηγητών και σπουδαστών των Προγραμμάτων. Όλες οι μετακινήσεις (εκτός από τις εκπαιδευτικές εκδρομές) είναι ατομικές σε οικονομική θέση και οι διαμονές σε μονόκλινο ‐ μέγιστο ύψος δαπάνης διαμονής 64 ευρώ ανά διανυκτέρευση (προσαυξάνεται κατά 20% κατά τη θερινή περίοδο, η οποία λογίζεται από τον Ιούλιο μέχρι και τον Σεπτέμβριο) και ημερήσια αποζημίωση έως 56 ευρώ. 

Δεν είναι επιλέξιμες οι μετακινήσεις διδασκόντων του Πανεπιστημίου Αιγαίου με επαγγελματική έδρα στο νησί υλοποίησης.)
	450 ευρώ

(maximum)
	2250 ευρώ

(maximum)

	Σύνολο 
	1442 ευρώ
	8200 ευρώ



Παρατηρήσεις:

· Στο τέλος ενός Προγράμματος θα απονέμονται βεβαιώσεις παρακολούθησης σε όσους εκπαιδευόμενους έχουν ολοκληρώσει επιτυχώς τις οικονομικές και εκπαιδευτικές απαιτήσεις του έργου (δηλ. πλήρης αποπληρωμή διδάκτρων, και παρακολούθηση όλων των εκπαιδευτικών δραστηριοτήτων).
· Επιλέξιμες δαπάνες μέσω ΕΣΠΑ
Οι κατηγορίες επιλέξιμων δαπανών είναι οι εξής: 

· Αμοιβές για διδασκαλία μελών Διδακτικού / Ερευνητικού προσωπικού του Πανεπιστημίου Αιγαίου, Μόνιμου Προσωπικού Πανεπιστημίου Αιγαίου (π.χ. Διοικητικοί, ΕΤΕΠ), Εξωτερικών Συνεργατών. Προϋπόθεση για τη συμμετοχή εξωτερικών συνεργατών σε διδασκαλία είναι να είναι ήδη ασφαλισμένοι.  
· Αμοιβές για έργο έκτος διδασκαλίας μελών Διδακτικού / Ερευνητικού προσωπικού του Πανεπιστημίου Αιγαίου, Μόνιμου Προσωπικού Πανεπιστημίου Αιγαίου (π.χ. Διοικητικοί, ΕΤΕΠ), Εξωτερικών Συνεργατών. Θα πρέπει να σημειωθεί ότι για την απασχόληση εξωτερικών συνεργατών σε προγράμματα ΕΣΠΑ για έργο εκτός διδασκαλίας απαιτείται πρόσκληση εκδήλωσης ενδιαφέροντος.
· Δαπάνες για Μετακινήσεις εισηγητών (μετακίνηση, διαμονή, ημερήσια αποζημίωση & εκπαιδευτικές επισκέψεις). 

· Catering
· Δημοσιότητα

· Επιλέξιμες δαπάνες μέσω ιδίων πόρων (δίδακτρα και χορηγίες) 
Οι κατηγορίες επιλέξιμων δαπανών είναι οι εξής: 

· Αμοιβές για διδασκαλία μελών Διδακτικού / Ερευνητικού προσωπικού του Πανεπιστημίου Αιγαίου, Μόνιμου Προσωπικού Πανεπιστημίου Αιγαίου (π.χ. Διοικητικοί, ΕΤΕΠ), Εξωτερικών Συνεργατών

· Αμοιβές για έργο έκτος διδασκαλίας μελών Διδακτικού / Ερευνητικού προσωπικού του Πανεπιστημίου Αιγαίου, Μόνιμου Προσωπικού Πανεπιστημίου Αιγαίου (π.χ. Διοικητικοί, ΕΤΕΠ), Εξωτερικών Συνεργατών.
· Δαπάνες για Μετακινήσεις εισηγητών (μετακίνηση, διαμονή, ημερήσια αποζημίωση & εκπαιδευτικές επισκέψεις) 

· Catering
· Δημοσιότητα

· Αναλώσιμα
· Εξοπλισμός

· Άλλες Δαπάνες
Ειδικότερα για τις αμοιβές προσωπικού αυτές μπορούν να περιλαμβάνουν: 

· Αμοιβή Επιστημονικού Υπευθύνου και άλλων μελών της Ομάδας υλοποίησης για έργο εκτός διδασκαλίας (οργάνωση Προγράμματος, κλπ).
· Αμοιβές διδασκαλίας.
· Αμοιβή για ανάπτυξη εκπαιδευτικού υλικού (έντυπο ή ηλεκτρονικό). Προβλέπεται  αμοιβή για εκπαιδευτικό υλικό που θα παραχθεί στο πλαίσιο του προγράμματος. Δεν είναι επιλέξιμη δαπάνη η χρήση υλικού που έχει παραχθεί και/ή πληρωθεί από άλλη πηγή. 
Οι εκτυπώσεις παρουσιολογίων και βεβαιώσεων θα καλυφθούν από τη Δράση 4. 

Γενικοί κανόνες:
· Καταληκτική ημερομηνία υποβολής προτάσεων:  Δευτέρα 25 Μαΐου 2015
· Περίοδος υλοποίησης εγκεκριμένων προτάσεων: Ιούνιος - Σεπτέμβριος 2015.
· Κάθε υποψήφιος ανάδοχος μπορεί να καταθέσει μία πρόταση για ένα Επιμορφωτικό Πρόγραμμα.
· Το Ωρολόγιο Πρόγραμμα κατατίθεται τουλάχιστον 35 ημέρες πριν την υλοποίηση του Προγράμματος.
· Με βάση τα παραπάνω οι προτάσεις για  τα Επιμορφωτικά προγράμματα που θα κατατεθούν θα πρέπει να παρουσιάζουν με σαφή και ολοκληρωμένο τρόπο:

· το γνωστικό αντικείμενο επιμόρφωσης

· ο πληθυσμός-στόχος

· τα νησιά στα οποία θα πραγματοποιηθεί

· την εκτίμηση αριθμού συμμετεχόντων και διδάκτρων

· τις διδακτικές ενότητες 

· τις ώρες διδασκαλίας

· τα μαθησιακά αποτελέσματα

· το διδακτικό υλικό που θα προσφερθεί στους συμμετέχοντες 
· τη σχέση των μελών της ομάδας έργου με το γνωστικό αντικείμενο επιμόρφωσης.
Παραδοτέα: Με την ολοκλήρωση του Έργου ο υποψήφιος Ανάδοχος υποχρεούται να παραδώσει τα εξής παραδοτέα:

Π1.
Περιγράμματα προσφερόμενων θεματικών ενοτήτων του Προγράμματος
Π2.
Αναλυτικό πρόγραμμα εκπαιδευτικών δραστηριοτήτων του Προγράμματος
Π3.
Διδακτικό υλικό (διαφάνειες και σημειώσεις)

Π4.
Συνοπτική έκθεση πεπραγμένων του Προγράμματος
Γ. Ο Φάκελος υποβολής πρότασης θα περιλαμβάνει
Το Έντυπο Υποβολής Πρότασης (ΕΥΠ). Το ΕΥΠ αποτελείται από 4 μέρη:
1. Γενικά Στοιχεία (της κατατιθέμενης πρότασης): τίτλος , διδακτικό προσωπικό κλπ
2. Περιγραφή-Ανάλυση Φυσικού αντικειμένου:  Τρόπος υλοποίησης, προσδοκώμενα αποτελέσματα κλπ
3. Περιγραφή-Ανάλυση Οικονομικού αντικειμένου: Αιτούμενη Χρηματοδότηση αναλυτικά 
4. Πρόβλεψη αριθού συμμετεχόντων και εσόδων από ίδιους πόρους (δίδακτρα και/ή χορηγίες)
Δ. Κατάθεση των προτάσεων και διαδικασία αξιολόγησης

Οι προτάσεις συγκεντρώνονται ηλεκτρονικά στο email της Δράσης pns4@aegean.gr. 
Η αξιολόγησή τους θα γίνει σε δυο επίπεδα:
a. 1η αξιολόγηση, βάσει κριτηρίων (βλ. παρακάτω) από την ομάδα έργου της Δράσης, η οποία εισηγείται στην Επιστημονική Επιτροπή. 

b. 2η αξιολόγηση, από την Επιστημονική Επιτροπή. Η Επιστημονική Επιτροπή έχει τη δυνατότητα να καλέσει ως αξιολογητές έναν ή περισσότερους εξειδικευμένους Καθηγητές του Πανεπιστημίου Αιγαίου, ώστε να γνωμοδοτήσουν σχετικά με ζητήματα που αφορούν στο γνωστικό αντικείμενο της πρότασης.
Κριτήρια αξιολόγησης προτάσεων
1. Συντελεστές πρότασης:



Βαρύτητα: (35%)

a. Σαφήνεια της πρότασης.
b. Συνέπεια στόχων και τρόπου επίτευξής τους.
c. Συμβολή του επιμορφωτικού προγράμματος στην ενίσχυση της τοπικής κοινωνίας/ τοπικής επιχειρηματικότητας/ τοπικής αυτοδιοίκησης.
d. Επάρκεια και εμπειρία ομάδας Έργου/διδασκόντων.
e. Δυνατότητα συνέργειας με άλλες Δράσεις. 

f. Διευρυμένη σύνθεση της ομάδας έργου με συμμετοχή διδασκόντων/ουσών από άλλα Πανεπιστήμια.

g. Έρευνα και τεκμηριωμένη ανάλυση των αναγκών των ομάδων – στόχων του προγράμματος που θα καλύψει το προτεινόμενο πρόγραμμα (εντός Ελλάδος).

h. Ανάλυση και τεκμηρίωση του τρόπου που θα καλυφθούν οι ανωτέρω ανάγκες των ομάδων από το προτεινόμενο πρόγραμμα.

2. Βιωσιμότητα πρότασης: 




Βαρύτητα: (30%)

a. Αναμενόμενη διάρκεια ζωής του προγράμματος.

b. Ο ρόλος του Πανεπιστημίου Αιγαίου στη συνέχιση των επιμορφωτικών προγραμμάτων προς τις τοπικές κοινωνίες, μετά τη λήξη της Δράσης.
3. Ωριμότητα-καινοτομία πρότασης



 Βαρύτητα: (25%)

a. Βαθμός καινοτομικότητας του περιεχόμενου και της οργάνωσης του προγράμματος.
b. Ολοκληρωμένη δόμηση και συγκρότηση της πρότασης με αναλυτική αναφορά των πόρων που απαιτούνται (χρόνος, ανθρώπινοι πόροι, χρηματικοί πόροι, υλικά μέσα, κτλ) και του τρόπου οργάνωσής τους για την επίτευξη των στόχων του προγράμματος.
c. Δυνατότητα αντιστοίχισης στο εθνικό ή ευρωπαϊκό (EQF) πλαίσιο δια βίου μάθησης.
d. Ο βαθμός ψηφιοποίησης του εκπαιδευτικού υλικού και της βιβλιογραφίας ως τεκμήριο «τεχνογνωσίας» της ομάδας υλοποίησης και παράγοντα εξοικονόμησης κόστους.

e. Ενότητες που ήδη προσφέρονται μέσω e-learning (σε προπτυχιακά ή μεταπτυχιακά μαθήματα ή άλλα επιμορφωτικά προγράμματα), ως κριτήριο ωριμότητας της πρότασης, τεκμήριο τεχνογνωσίας και παράγοντα εξοικονόμησης κόστους.

f. Ενότητες που ήδη προσφέρονται δια ζώσης (σε προπτυχιακά ή μεταπτυχιακά μαθήματα ή σε επιμορφωτικά προγράμματα) ως κριτήριο ωριμότητας της πρότασης.

g. Η συμβατότητα με τα προπτυχιακά προγράμματα σπουδών Σχολής του Πανεπιστημίου Αιγαίου.
h. Η συμβατότητα με τα μεταπτυχιακά προγράμματα σπουδών Σχολής του Πανεπιστημίου Αιγαίου.
4. Διεθνοποίηση






Βαρύτητα: (10%)

a. Η συνεργασία με επιστημονικές ενώσεις (διεθνείς και ελληνικές).

b. Η συνεργασία με άλλους φορείς (άλλων τμημάτων, άλλων σχολών, άλλων ελληνικών ιδρυμάτων, άλλων ξένων ιδρυμάτων).
Υποβολή πρότασης
Πληροφορίες

για τη Δράση 4 καθώς και για οποιοδήποτε υλικό αφορά τα Επιμορφωτικά Προγράμματα μπορούν να αναζητηθούν στην ιστοσελίδα

http://action4learning.aegean.gr/index.asp
Κατάθεση Φακέλου:


pns4@aegean.gr
Καταληκτική Ημερομηνία:
25/5/2015
Για περισσότερες πληροφορίες:

Μαρία Φλατσούση

Πανεπιστήμιο Αιγαίου - Δράση 4 " Εκπαίδευση και υποστήριξη προς τις τοπικές κοινωνίες " 

Διεύθυνση Εργασίας: Μ. Λιβανού 54, Χίος, τκ 82100

Διεύθυνση Αλληλογραφίας: Τ.Δ.Ε, Μιχάλων 8, Χίος, τκ 82100

Tηλ. επικοινωνίας: 22710 35120 Fax: 22710 35129

Παράρτημα 1: Ταυτότητα Έργου
	"ΤΟ ΠΑΝΕΠΙΣΤΗΜΙΟ ΑΙΓΑΙΟΥ, ΒΑΣΙΚΟΣ ΠΑΡΑΓΟΝΤΑΣ ΓΙΑ ΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΑΝΑΠΤΥΞΗ ΤΟΥ ΑΙΓΑΙΟΠΕΛΑΓΙΤΙΚΟΥ ΧΩΡΟΥ"

Ιδρυματικά Υπεύθυνος:   Γκρίτζαλης Στέφανος ,Καθηγητής, Πρύτανης
Επιστημονική Επιτροπή Έργου:

· Επιστημονικά Υπεύθυνος Δράσης 0:  Χρήστος Καλλονιάτης ,  Επίκουρος Καθηγητής
· Επιστημονικά Υπεύθυνος Δράσης 1:  Γκρίτζαλης Στέφανος ,Καθηγητής, Πρύτανης
· Επιστημονικά Υπεύθυνη Δράσης 2: Χρυσή Βιτσιλάκη, Καθηγήτρια 

· Επιστημονικά Υπεύθυνη Δράσης 3:  Αμαλία Πολυδωροπούλου, Καθηγήτρια, Αναπληρώτρια Πρύτανης
· Επιστημονικά Υπεύθυνος Δράσης 4:  Γκρίτζαλης Στέφανος , Καθηγητής,  Πρύτανης
· Επιστημονικά Υπεύθυνος Δράσης 6:  Γκρίτζαλης Στέφανος ,Καθηγητής, Πρύτανης




(ΠΕΠ) = (ΧΔ4) + (Δίδακτρα+ Ίδιοι πόροι), όπου (Δίδακτρα + Ίδιοι πόροι) ≥ 5 % του (ΧΔ4)





Ελάχιστες προϋποθέσεις υλοποίησης ενός Επιμορφωτικού Προγράμματος 


σε 1 νησί





1. Ένα Επιμορφωτικό Πρόγραμμα θα υλοποιείται σε ένα νησί, αν εξασφαλίζονται 10 συμμετοχές εκπαιδευομένων (δηλ. πληρωμή διδάκτρων) σε αυτό το νησί





2. Ένα Επιμορφωτικό Πρόγραμμα θα υλοποιείται συνολικά, αν εξασφαλίζεται το ύψος εσόδων από ίδιους πόρους (τουλάχιστον 5% της αιτούμενης χρηματοδότησης από τη Δράση 4)








 Δράση 4: Εκπαίδευση και Υποστήριξη προς τις τοπικές κοινωνίες





Ομάδα Έργου:


Γκρίτζαλης Στέφανος ,Καθηγητής, Πρύτανης 


Αγγελής Βασίλης, Καθηγητής


Διαμαντοπούλου Βασιλική, Εξωτερικός Συνεργάτης


Μιχαηλίδου Φωτεινή, Εξωτερικός Συνεργάτης


Οίκουτα- Μάζζα Πατρίσια, Εξωτερικός Συνεργάτης


Φλατσούση Μαρία, Εξωτερικός Συνεργάτης 














� Οι αμοιβές για τα παραπάνω παραδοτέα υπολογίζονται μια φορά ανεξάρτητα από τον αριθμό των νησιών στα οποία θα πραγματοποιηθεί το Επιμορφωτικό Πρόγραμμα.

